Document ID: 31991R0082

ΚΑΝΟΝΙΣΜΟΣ ( ΕΟΚ ) αριθ . 82/91 ΤΗΣ ΕΠΙΤΡΟΠΗΣ της 5ης Δεκεμβρίου 1990 σχετικά με την εφαρμογή του άρθρου 85 παράγαφος 3 της συνθήκης σε ορισμένες κατηγορίες συμφωνιών, αποφάσεων και εναρμονισμένων πρακτικών που αφορούν την εξυπηρέτηση με επίγεια μέσα στους αερολιμένες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3976/87 του Συμβουλίου της 14ης Δεκεμβρίου 1987 για την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών και εναρμονισμέων πρακτικών στον τομέα των αεροπορικών μεταφορών ( 1 ), όπως τροποποιήθηκε από τον κανονισμό ( ΕΟΚ ) αριθ . 2344/90 ( 2 ), και ιδίως το άρθρο 2,
Μετά τη δημοσίευση του σχεδίου του παρόντος κανονισμού ( 3 ),
Μετά από διαβουλεύσεις με τη συμβουλευτική επιτροπή συμπράξεων και δεσποζουσών θέσεων στις αεροπορικές μεταφορές,
Εκτιμώντας ότι :
( 1 ) Δυνάμει του κανονισμού ( ΕΟΚ ) αριθ . 3976/87, η Επιτροπή εξουσιοδοτείται να εφαρμόζει, με κανονισμό, το άρθρο 85 παράγραφος 3 της συνθήκης σε ορισμένες κατηγορίες συμφωνιών, αποφάσεων και εναρμονισμέων πρακτικών που συνδέονται άμεσα ή έμμεσα με την παροχή υπηρεσιών αεροπορικών μεταφορών .
( 2 ) Οι συμωνίες, αποφάσεις ή εναρμονισμένες πρακτικές που αφορούν τις υπηρεσίες με επήγεια μέσα ( ground handling services ), οι οποίες προέρχονται είτε από αερομεταφορείς είτε από ειδικευμένες επιχειρήσεις, όπως τεχνική και επιχειρησιακή υποστήριξη εδάφους στους αερολιμένες, διακίνηση επιβατών, ταχυδρομείου, εμπορευμάτων και αποσκευών και τροφοδοσίας για τα γεύματα εν πτήσει, είναι δυνατόν, σε ορισμένες περιπτώσεις, να περιορίζουν τον ανταγωνισμό και να θίγουν το εμπόριο μεταξύ κρατών μελών . Είναι σκόπιμο, από άποψη ασφάλειας δικαίου και προς το συμφέρον των ενδιαφερομένων επιχειρήσεων, να προσδιοριστεί μια κατηγορία συμφωνιών οι οποίες, μολονότι δεν επηρεάζουν γενικά τον ανταγωνισμό, μπορούν να τύχουν απαλλαγής στην περίπτωση που, λόγω ιδιαίτερων νομικών ή ειδικών συνθηκών, εμπίπτουν στο πεδίο εφαρμογής του άρθρου 85 παράγραφος 1 .
( 3 ) Αυτές οι συμφωνίες, αποφάσεις και εναρμονισμένες πρακτικές είναι δυνατόν να συνεπάγονται οικονομικά πλεονεκτήματα, στο μέτρο που χρησιμεύουν για να εξασφαλίζεται η παροχή υπηρεσιών ποιότητας σε συνεχή βάση και με εύλογο κόστος, προς όφελος τόσο των αερομεταφορέων όσο και των πελατών τους .
( 4 ) Εντούτοις, είναι ανάγκη να επιβληθούν ορισμένοι όροι σχετικά με την ανταλλαγή αυτών των συμφωνιών, αποφάσεων ή εναρμονισμένων πρακτικών, ώστε να εξασφαλίζεται ότι δεν περιέχουν περιορισμούς οι οποίοι δεν είναι απαραίτητοι για τη βέλτιστη παροχή των υπηρσιών, και ότι δεν οδηγούν στην κατάργηση του ανταγωνισμού κατά την παροχή των εν λόγω υπηρεσιών .
( 5 ) Συνεπώς, η δυνάμει του παρόντος κανονισμού χορηγούμενη απαλλαγή πρέπει να τελεί υπό τον όρο ότι κανένας αερομεταφορέας δεν υποχρεούται από τις συμωνίες να δέχεται τις υπηρεσίες συγκεκριμένου προμηθευτή κατ' αποκλειστικότητα, ότι η παροχή των υπηρεσιών δεν αξαρτάται από τη σύναψη συμβάσεων για άλλα προϊόντα ή υπηρεσίες, ότι κάθε αεροπορική εταιρεία έχει τη δυνατότητα να επιλέξει, μεταξύ προσφερομένων υπηρεσιών συγκεκριμένου προμηθευτή, εκείνες τις οποίες κρίνει ότι ανταποκρίνονται καλύτερα στις ανάγκες της, ότι οι τιμές είναι εύλογες σε σχέση με τις πραγματικά παρεχόμενες υπηρεσίες και οι αερομεταφορείς έχουν τη δυνατότητα, κατόπιν απλής προειδοποίησης που δεν υπερβαίνει τους τρεις μήνες να καταγγείλουν τις σχετικές συμφωνίες, χωρίς οικονομικές συνέπειες εις βάρος τους .
( 6 ) Σύμφωνα με το άρθρο 4 του κανονισμού ( ΕΟΚ ) αριθ . 3976/87, ο παρών κανονισμός εφαρμόζεται αναδρομικά στις συμφωνίες, αποφάσεις και εναρμονισμένες πρακτικές που υφίστανται κατά την ημερομηνία έναρξης της ισχύος του, εφόσον πληρούν τους προβλεπόμενους από αυτόν όρους απαλλαγής .
( 7 ) Σύμφωνα με το άρθρο 7 του κανονισμού ( ΕΟΚ ) αριθ . 3976/87, ο παρών κανονισμός πρέπει επίσης να εξειδικεύει τις συνθήκες υπό τις οποίες η Επιτροπή μπορεί, σε μεμονωμένες περιπτώσεις να άρει το ευεργέτημά της κατά κατηγορίες απαλλαγής .
( 8 ) Οι συμφωνίες, αποφάσεις και εναρμονισμένες πρακτικές που απαλλάσσονται αυτομάτως βάσει του παρόντος κανονισμού, δεν χρειάζεται να κοινοποιούνται σύμφωνα με τον κανονισμό αριθ . 17 του Συμβουλίου (4 ). Εντούτοις, όταν υπάρχουν βάσιμες αμφιβολίες, οι επιχειρήσεις έχουν τη δυνατότητα να ζητήσουν από την Επιτροπή να δηλώσουν κατά πόσον οι συμφωνίες τους συμβιβάζονται με τον παρόντα κανονισμό .
( 9 ) Με τον παρόντα κανονισμό δεν θίγεται η εφαρμογή των άρθρων 86 και 90 της συνθήκης . Ιδίως στις περιπτώσεις όπου δεν υπάρχει ανταγωνισμός για την παροχή ορισμένων υπηρεσιών με επίγεια μέσα στους αερολιμένες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Σύμφωνα με το άρθρο 85 παράγραφος 3 της συνθήκης, και με την επιφύλαξη των όρων που προβλέπονται στο άρθρο 3 του παρόντος κανονισμού, το άρθρο 85 παράγραφος 1 της συνθήκης κηρύσσεται ανεφάρμοστο στις συμφωνίες, αποφάσεις ή εναρμονισμένες πρακτικές στις οποίες συμμετέχουν μόνο δύο επιχειρήσεις και οι οποίες αφορούν αποκλειστικά την εκ μέρους της μιας εξ αυτών παροχή των αναφερομένων στο άρθρο 2 υπηρεσιών στην άλλη επιχείρηση, η οποία είναι αερομεταφορέας, σε αερολιμένα της Κοινότητας ανοικτό στις διεθνείς πτήσεις . Άρθρο 2
Η δυνάμει του άρθρου 1 χορηγούμενη απαλλαγή εφαρμόζεται ως προς τις ακόλουθες υπηρεσίες :
1 . τεχνική και επιχειρησιακή υποστήριξη εδάφους που παρέχεται γενικά στους αερολιμένες, όπως θέση στη διάθεση του πλρώματος των αναγκαίων για την πτήση εγγράφων και πληροφοριών, εξυπηρέτηση των αεροσκαφών στο χώρο σταθμεύσεως περιλαμβανομένης της φόρτωσης και εκφόρτωσης και των μέτρων ασφαλείας, προετοιμασίας του αεροσκάφους, και εφοδιασμός του σε καύσιμα και λιπαντικά διαδικασίες, πριν την πτήση -
2 . υπηρεσίες συναφείς με τη διακίνηση επιβατών, ταχυδρομείου, εμπορευμάτων και αποσκευών, όπως ενημέρωση των επιβατών και του κοινού, υποδοχή των επιβατών και διεκπεραίωση των αποσκευών τους μετά την άφιξη και πριν την αναχώρηση, προώθηση και αποθήκευση των εμπορευμάτων και του ταχυδρομείου σε συνδυασμό με τις σχετικές ταχυδρομικές υπηρεσίες -
3 . υπηρεσίες τροφοδοσίας των αεροσκαφών εν πτήσει, περιλαμβανομένης της παρασκευής, αποθήκευσης και παράδοσης των γευμάτων και λοιπών προμηθειών και της συντήρησης του εξοπλισμού τροφοδισίας . Άρθρο 3
Η χορηγούμενη απαλλαγή εφαρμόζεται μόνον εφόσον :
1 . οι συμφωνίες, αποφάσεις ή εναρμονισμένες πρακτικές δεν υποχρεώνουν τον αερομεταφορέα να προσφεύγει αποκλειστικά σε συγκεκριμένο προμηθευτή για το σύνολο ή μέρος των υπηρεσιών που παρέχονται με επίγεια μέσα και αναφέρονται στο άρθρο 2 -
2 . η παροχή υπηρεσιών με επίγεια μέσα που αναφέρονται στο άρθρο 2 δεν εξαρτάται από τη σύναψη συμβάσεων ή από την αποδοχή άλλων παροχών ή υπηρεσιών που, από τη φύση τους ή σύμφωνα με τα συναλλακτικά ήθη, δεν σχετίζονται με τις αναφερόμενες στο άρθρο 2 υπηρεσίες ή δεν εξαρτάται από τη σύναψη παρεμφερούς σύμβασης για την αντίστοιχη παροχή υπηρεσιών σε άλλο αερολιμένα -
3 . οι συμφωνίες, αποφάσεις ή εναρμονισμένες πρακτικές δεν εμποδίζουν τον αερομεταφορέα να επιλέγει, μεταξύ των υπηρεσιών που του προσφέρει συγκεκριμένη επιχείρηση παροχής υπηρεσιών με επίγεια μέσα, εκείνες τις οποίες κρίνει ότι έχει ανάγκη και δεν εμποδίζουν αυτόν να διατηρεί το δικαίωμα να προσφύγει σε άλλη επιχείρηση για να εξασφαλίσει παρεμφερείς ή άλλες υπηρεσίες ή να τις εξασφαλίσει μόνος του -
4 . η επιχείρηση παροχής υπηρεσιών με επίγεια μέσα δεν επιβάλλει, με τρόπο άμεσο ή έμεσο, αδικαιολόγητες τιμές ή άλλους αδικαιολόγητους όρους, και ιδίως τιμές ή όρους που δεν έχουν εύλογη σχέση με το κόστος της παρεχόμενης υπηρεσίας -
5 . η επιχείρηση παροχής υπηρεσιών δεν εφαρμόζει άνισους όρους σε ισοδύναμες συναλλαγές της με διαφορετικούς πελάτες -
6 . κάθε αερομεταφορέας μπορεί, κατόπιν προειδοποίησης που δεν υπερβαίνει τους τρεις μήνες, να καταγγείλει τη σχετική συμφωνία χωρίς να υπέχει οικονομικές συνέπειες . Άρθρο 4
Η Επιτροπή μπορεί, σύμφωνα με το άρθρο 7 του κανονισμού ( ΕΟΚ ) αριθ . 3976/87, να άρει το ευεργέτημα του παρόντος κανονισμού αν διαπιστώσει ότι, σε συγκεκριμένη περίπτωση, η συμφωνία, απόφαση ή εναρμονισμένη πρακτική που απαλλάσσεται βάσει του παρόντος κανονισμού έχει, εντούτοις, ορισμένες επιπτώσεις που δεν συμβιβάζονται με τους όρους του άρθρου 85 παράγραφος 3 ή που απαγορεύονται από το άρθρο 86 της συνθήκης . Άρθρο 5
Ο παρών κανονισμός αρχίζει να ισχύει την 1η Φεβρουαρίου 1991 και λήγει στις 31 Δεκεμβρίου 1992 .
Εφαρμόζεται, με αναδρομική ισχύ, στις συμφωνίες, αποφάσεις ή εναρμονισμένες πρακτικές που υφίστανται κατά την ημερομηνία έναρξης της ισχύος του, από τη στιγμή κατά την οποία πληρούνται οι όροι εφαρμογής του παρόντος κανονισμού .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 5 Δεκεμβρίου 1990 .

Labels: 8
4